
1. Жалпы ережелер
1.1. MBA және Executive MBA бағдарламаларына Жәңгір хан университетіне қабылдаудың бұл ережесі  сәйкес әзірленген.
1.2.  MBA деңгейі (Master of Business Administration) басқару саласындағы магистрдың біліктілік деңгейі болып табылады.
1.3. Executive MBA (EMBA) бағдарламасы басқару өтілі бар тәжірибелі басшыларға, топ менеджерлер мен кәсіпкерлерге арналған.
1.4. MBA и EMBA бағдарламалары бойынша оқуға жоғары немесе жоғары оқудан кейінгі білімі бар Қазақстан және өзге елдің азаматтары қабылданады. 
1.5. Шетелдік оқу орындарының диплом иегерлері оқуға түсу үшін Қазақстан Республикасының халықаралық келісімдеріне сәйкес өздерінің білімі туралы құжаттарын тану немесе ностификациялау процедурасынан өткізу керек.


2. Нормативтік сілтемелер
Бұл ереже Жәңгір хан университетімен келесі нормативтік құжаттар негізінде әзірленген:
2.1. Қазақстан Республикасының 2007 жылғы 27 шілдедегі №319-Ш “Білім туралы” заңы;
2.2. Қазақстан Республикасының Білім және ғылым министрінің 2018 жылғы 31 қазандағы №604 “Білім берудің барлық деңгейлерінде білім берудің мемлекеттік жалпыға міндетті стандарттарын бекіту туралы” бұйрығы;
2.3. ҚР Білім және ғылым министрінің 2018 жылғы 31 қазандағы №600 “Жоғары және жоғары оқу орнынан кейінгі білімнің білім беру бағдарламаларын іске асыратын білім беру ұйымдарына оқуға қабылдаудың үлгілік қағидаларын бекіту туралы” бұйрығы (ҚР Ғылым және жоғары білім министрінің м.а 2025 жылғы 8 шілдегі №341 бұйрығы бойынша өзгертулермен).

 3. MBA және EMBA бағдарламаларына түсушілерге қойылатын талаптар

Жәңгір хан университетіне MBA и EMBA бағдарламалары бойынша оқуға жоғары немесе жоғары оқудан кейінгі білімі және кемінде 1 жылдан жоғары өтілі бар Қазақстан Республикасының азаматтары және шетелдік азаматтар өтініш бере алады. EMBA бағдарламасына түсу үшін орта немесе жоғарғы буындағы басшылық лауазымдағы жұмыс өтілі не болмаса басқарушылық өтілі бар кәсіпкерлік қызмет талап етіледі.


 4. Құжат қабылдау тәртібі

4.1. Жәңгір хан университетіне құжат қабылдауды ұйымдастыру және оқуға түсу емтихандарын өткізу үшін қабылдау комиссиясы құрылады. Комиссияға Басқарма-төрағасы-ректор жетекшілік етеді. Қабылдау комиссиясының жеке құрамы сәйкес бұйрықпен бекітіледі. 

4.2. MBA және EMBA бағдарламалары бойынша оқыту жеке немесе заңды тұлғалармен жасалатын білім беру қызметін көрсету жөніндегі келісімшарт негізінде жүзеге асырылады.

4.3. Бұл бағдарламалар бойынша оқыту тек ақылы негізде ғана жүргізіледі. 

4.4. Шетел азаматтарын қабылдау Қазақстан Республикасының заңдарына сәйкес жүзеге асырылады. 

4.5. ҚР азаматтары өтініш беру кезінде университетке келесі құжаттар жиынтығын ұсынады: 
1) Басқарма төрағасы-ректордың атына жазылған өтініш;
2) Жоғары білімі туралы құжатының түпнұсқасы;
3) Жеке куәлік көшірмесі;
4) 3×4 см көлемдегі 6 фотосурет;
5) ҚР ДСМ 2020 жылғы 30 қазандағы №175/2020 бұйрығымен бекітілген 075-У нысандағы медициналық анықтама;
6) Еңбек өтілін растайтын жұмыс орнынан анықтама.

Құжаттардың барлық көшірмелері тексеріп салыстыру үшін түпнұсқамен бірге ұсынылады. Тексеру процедурасы аяқталғаннан кейін құжаттардың түпнұсқасы оқуға түсушіге кері қайтарылады. 

 4.5. Құжаттарды сақтау
Осыған дейінгі білімі туралы дипломның түпнұсқасы оқу мерзімі аяқталғанға дейін Жәңгір хан университетінің қабылдау комиссиясында сақталады. 

 5. Оқуға түсу сынақтарын өткізу тәртібі 

5.1. MBA және EMBA бағдарламаларына құжат ұсынған тұлға оқуға түсу емтиханын тапсырады немесе әңгімелесуден өтеді. Оқуға қабылдау жөніндегі шешім әңгімелесу нәтижелері негізінде қабылданады. Ұсыным хаттардың болуы оң әсер етеді. 

5.2. Оқуға түсу сынықтарының нәтижелері соңғы болып табылады және шағым түсіруге жатпайды. 

5.3. Оқуға түсу сынақтарын өткізу үшін Жәңгір хан университеті арнайы комиссия құрады. 

5.4. Комиссия сәйкес саласына байланысты ғылым докторы, ғылым кандидаты немесе PhD доктор ғылыми атағы бар профессор-оқытушылар құрамынан қалыптасады. Комиссия құрамы Ректордың бұйрығымен бекітіледі.

 6. Талапкерлерді бағалау шектері

6.1. Оқуға түсу сынақтарын өткізу кезінде комиссия үміткердің оқуға дайындығын келесі критериялар бойынша анықтайды:
- Жігерлендіру және өзін-өзі ұйымдастыру деңгейі;
- Менеджмент негізін білуі;
- Коммуникативтік дағдылары;
- Кәсіби этика.

6.2. Бағалау 100-баллдық шкала бойынша жүргізіледі. Барлық критериялар тепе-теңдік үлеске ие. 

6.3. MBA және EMBA бағдарламаларына оқуға қабылдау үшін ең төменгі шекті балл 70 балды құрайды.

7. MBA және EMBA бағдарламаларына оқуға қабылдау 
7.1. Оқуға түсу сынақтары мен қабылдау семестр басталғанға 5 жұмыс күнінен кешіктірмей жүзеге асырылады.

7.2. MBA және EMBA бағдарламаларына оқуға қабылдау оқуға түсу сынақтарының нәтижесі бойынша Жәңгір хан университетінің қабылдау комиссиясымен жүзеге асырылады. 
7.3. Оқуды табысты аяқтаған тұлғаларға “Іскерлік әкімшіліктендіру магистрі” дәрежесімен белгіленген үлгідегі диплом беріледі.
7.4. MBA және EMBA бағдарламаларына құжат қабылдау және оқуға қабылдау академиялық күнтізбеге сәйкес (жазғы және қысқы) каникулдық кезеңде жүргізіледі. 
8. Қорытынды ереже
8.1. Бұл ережемен реттелмеген сұрақтар Қазақстан Республикасының қолданыстағы заңдарына және ҚР Ғылым және жоғары білім Министрлігінің нормативтік құжаттарына сәйкес Жәңгір хан университетінің қабылдау комиссиясымен шешіледі. 

